A ออกหุ้นกู้ 2 พันลบ. ชูดอกเบี้ยสูง 9% ขายสถาบัน-รายใหญ่ 13-18 ม.ค.65
A ออกหุ้นกู้ 2 พันลบ. ชูดอกเบี้ยสูง 9% ขายสถาบัน-รายใหญ่ 13-18 ม.ค.65 เพื่อนำเงินไปชำระคืนหุ้นกู้จะครบกำหนดไถ่ถอนเดือนม.ค.
A ออกหุ้นกู้ 2 พันลบ. ชูดอกเบี้ยสูง 9% ขายสถาบัน-รายใหญ่ 13-18 ม.ค.65 เพื่อนำเงินไปชำระคืนหุ้นกู้จะครบกำหนดไถ่ถอนเดือนม.ค.
24 ธ.ค. 2564

บริษัท อารียา พรอพเพอร์ตี้ จำกัด (มหาชน) หรือ A ได้ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565 ซึ่งมีสิทธิไถ่ถอนหุ้นกู้ก่อนครบกำหนด จำนวน 3 ชุด มูลค่ารวมไม่เกิน 2,000 ล้านบาท เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 13-14 และ 17-18 ม.ค.65
โดยหุ้นกู้ชุดที่ 1 เสนอขายไม่เกิน 1,550 ล้านบาท และหุ้นกู้สำรองเพื่อเสนอขายเพิ่มเติม 450 ล้านบาท อายุ 1 ปี ครบกำหนดไถ่ถอนปี 66 มีอัตราดอกเบี้ยคงที่ 6.35% ต่อปี ชำระดอกเบี้ยทุก 3 เดือนตลอดอายุหุ้นกู้
ส่วนหุ้นกู้ชุดที่ 2 เสนอขายไม่เกิน 1,550 ล้านบาท และหุ้นกู้สำรองเพื่อเสนอขายเพิ่มเติม 450 ล้านบาท อายุ 2 ปี ครบกำหนดไถ่ถอนปี 67 มีอัตราดอกเบี้ยคงที่ 6.85% ต่อปี ชำระดอกเบี้ยทุก 3 เดือนตลอดอายุหุ้นกู้
ขณะที่หุ้นกู้ชุดที่ 3 เสนอขายไม่เกิน 1,550 ล้านบาท และหุ้นกู้สำรองเพื่อเสนอขายเพิ่มเติม 450 ล้านบาท อายุ 5 ปี ครบกำหนดไถ่ถอนปี 70 มีอัตราดอกเบี้ยปีที่ 1 ที่ 6.85% ต่อปี, ปีที่ 2 ที่ 7.25%ต่อปี, ปีที่ 3 ที่ 8.00%ต่อปี, ปีที่ 4 ที่ 8.50% ต่อปี และปีที่ 5 ที่ 9.00% ต่อปี
โดยอันดับความน่าเชื่อถือของบริษัทอยู่ที่ “BB-” แนวโน้มอันดับเครดิต “Negative” โดยบริษัท ทริสเรทติ้ง จำกัด เมื่อวันที่ 28 ต.ค.64
ทั้งนี้ ผู้จัดการการจัดจำหน่ายหุ้นกู้ ได้แก่ บล.เมอร์ชั่น พาร์ทเนอร์ บล.หยวนต้า บล.เคทีบีเอสที บล.คันทรี่ กรุ๊ป บล.เอเอสแอล บล.บียอนด์ บล.ยูโอบี เคย์เฮียน (ประเทศไทย) บล.อาร์เอชบี (ประเทศไทย) และ บล.สยามเวลธ์
ทั้งนี้บริษัทจะนำเงินไปใช้ชำระคืนหุ้นกู้ ที่จะครบกำหนดไถ่ถอนเดือนม.ค. จำนวน 1,384.33 ล้านบาท และก.พ.65 จำนวน 166.60 ล้านบาท และ ลงทุนในโครงการสุนทรียา ราชดำริ คืนหนี้จากบริษัทอื่นและสถาบันการเงิน และ/หรือ นำไปใช้เป็นเงินทุนหมุนเวียนของบริษัท จำนวน 449.07 ล้านบาท
 